གསང་སྔགས་ལུགས་ཀྱི་བླ་སློབ་དང་དམ་ཚིག་གི་སྐོར།
249

ལོག་རྟོག་ཕྱིར་ཟློག
གསང་སྔགས་ཀྱི་ཐུན་མིན་གྱི་ཁྱད་ཆོས།
གསང་སྔགས་ཀྱི་རྡོ་རྗེ་ཐེག་པ་ལ་ཐེག་པ་གཞན་པ་དང་ཐུན་མོང་མ་ཡིན་པའི་ཁྱད་ཆོས་
མང་པོ་ཡོད་པ་སྨོས་མ་དགོས་མོད། ཆེས་མངོན་གསལ་དོད་ཤོས་ཤིག་ནི་དགེ་སྡིག་དང་རྒྱུ་འབྲས་ཀྱི་
འགྲོ་ལུགས་གང་ཡང་བརྒྱུད་མི་དགོས་པར་གནད་དོན་ཡོད་ཚད་བླ་མའི་བྱིན་རླབས་ལ་བརྟེན་ནས་
མ་པར་དམིགས་བསལ་གྱི་གོ་ཐོབ་
ཐག་གཅོད་བྱེད་ཆོག་པ་འདི་རེད། གསང་སྔགས་ལུགས་ལ་བླ་མ་རྣམ་པར་ད
ཆེན་པོ་ཞིག་ཡོད་དེ། བླ་མ་སངས་རྒྱས་བླ་མ་ཆོས། །དེ་བཞིན་བླ་མ་དགེ་འདུན་ཏེ། །ཞེས་བླ་མ་རྣམ་པ་ནི་
མིང་དོན་མཚུངས་པའི་བྱེད་པོ་ཞིག་ཀྱང་རེད། ། ཅེས་ཟེར།
ར།༽ སྤྱིར། ཕྱི་ནང་གི་རིག་གནས་གང་ཡིན་ཡང་དགེ་རྒན་དང་བླ་མར་བརྟེན་ནས་
ཤེས་དགོས་པས། བཀའ་དྲིན་གྱི་ངོས་ནས་གུས་བཀུར་དང་བརྩི་མཐོང་བྱེད་འོས་པ་ནི་
རྒྱུ་འབྲས་ཀྱི་བློ་མིག་ཐོགས་ཤིང་། དྲང་ལྡོག་གི་དབྱེ་མཚམས་ཤེས་པའི་སྐྱེ་བོ་ཡོངས་ཀྱི་
ཐུན་མོང་གི་འགྲོ་སྟངས་ཤིག་ལས་མ་འདས། ཆེས་དཀོན་པ་དང་། རྩ་ཆེ་བའི་རིག་གནས་
དག་སྩོལ་བའི་དགེ་རྒན་དང་སློབ་དཔོན་ལ་དེ་བས་ཀྱང་གཙུག་ཆེན་དང་གོང་བཀུར་
བྱེད་འོས་པ་ནི་བཤད་ཅི་དགོས།
ལྷག་ཏུ། གསང་སྔགས་ཐུན་མིན་ལུགས་ཀྱི་ལྟ་བ་ནི། ལྟ་ཐམས་ཅད་ཀྱི་ཡང་རྩེ། གྲུབ་
མཐའ་ཐམས་ཅད་ཀྱི་མཐར་ཐུག ལམ་ཐམས་ཅད་ཀྱི་སྐྱེལ་སོ་ཡིན་པས། དེ་ཉིད་ལ་
གཞོལ་ཞིང་བཀྲི་བར་བྱེད་པ་རྣམས་ལ་གུས་བཀུར་ཚད་མེད་བྱེད་དགོས་པ་ནི་འོས་
ཤིང་འཐད་པ་ཞིག་ཅི་ལ་མིན་ཏེ། གསང་སྔགས་ཀྱི་ལམ་ནི་རྡོ་རྗེ་སློབ་དཔོན་གྱི་དབང་
དང་མན་ངག་ལ་མ་བརྟེན་པར་རྒྱུད་དུ་སྐྱེ་བའི་གླགས་མི་རྙེད་པས་སོ། །དེ་བས། ངོ་བོ་
སངས་རྒྱས་ཀུན་དང་མཉམ་ཡང་། བཀའ་དྲིན་གྱི་ངོས་ནས་གཞན་ལས་ཀླགས་ཕྱིར།
ཕྱོགས་དུས་ཀྱི་སངས་རྒྱས་ཐམས་ཅད་མཆོད་པ་ལས་བླ་མའི་བ་སྤུའི་ཁུང་བུ་གཅིག་
མཆོད་པར་ཕན་ཡོན་ཆེ་བར་གསུངས་པ་ཡིན་ནོ། །
དང་ཐོག གསང་སྔགས་ལུགས་ཀྱི་ཆེས་མངོན་གསལ་དོད་པའི་ཁྱད་ཆོས་དེ་ནི། "དགེ་
250

གསང་སྔགས་ཀྱི་བླ་སློབ་དང་དམ་ཚིག་ལ་དཔྱད་པ།
སྡིག་དང་རྒྱུ་འབྲས་ཀྱི་འགྲོ་ལུགས་གང་ཡང་བརྒྱུད་མི་དགོས་པར་གནད་དོན་ཡོད་ཚད་
བླ་མའི་བྱིན་རླབས་ལ་བརྟེན་ནས་ཐག་གཅོད་བྱེད་ཆོག་པ་འདི་རེད།"ཅེས་སྔགས་གཞུང་
་པའི་ས་ལམ་གྱི་རྣམ་གཞག་ཐམས་ཅད་རྡོག་རོལ་ཏུ་བཏང་བའི་རྫུན་ཚིག་
ནས་བཤད་
འདི་ལྷང་ལ་འཕུད་དགོས། དག་མཉམ་བདེན་པ་དབྱེར་མེད་དུ་རྟོགས་པའི་ལྟ་བ་མེད།
བྱང་ཆུབ་ཀྱི་སེམས་མེད། ལམ་བསྐྱེད་རྫོགས་ཀྱི་རིམ་པ་གཉིས་ཀྱང་མ་བརྒྱུད་པར་ཟུང་
འཇུག་རྡོ་རྗེ་འཆང་གི་གོ་འཕང་མངོན་དུ་བྱེད་པའི་གསང་སྔགས་ཀྱི་མྱུར་ལམ་ཞིག་
བཤད་ཡོད་ན་ཁྱེད་བདེན་མོད། དེ་འདྲ་ཡོད་མེད་སྔགས་གཞུང་རྣམས་ལ་མིག་གིས་
ཞིབ་ཏུ་ལྟོས་དང་། བློ་ཡིས་ག་ལེར་དཔྱོད་དང་གསལ་ངེས། སྔོན་སྦྱངས་མཐར་སོན་གྱི་
ལས་འཕྲོ་སད་པའི་སྐལ་ལྡན་དབང་པོ་ཡང་རབ་མཆོག་ཏུ་གྱུར་པའི་སློབ་མ་དང་། ལྟ་
དགོངས་ཟབ་མོས་ཐུགས་རྒྱུད་ཡོངས་སུ་ཕྱུག་པའི་བཤེས་གཉེན་གཉིས་ནང་འཛོམས་ཚེ།
དབང་བསྐུར་བའི་དུས་དེ་མ་ཐག་ཏུ་ཟུང་འཇུག་གི་སྐུ་བརྙེས་པ་ཨིནྡྲ་བྷུ་ཏི་ལྟ་བུའི་
རྟོགས་གྲོལ་དུས་ཡུན་ཐུང་བའི་གང་ཟག་དམིགས་གསལ་རེ་ཟུང་འབྱུང་སྲིད་མོད།
དེ་ནི་རྟོགས་པ་ཁྱད་པར་བ་ལ་ལམ་བསྐྱེད་རྫོགས་ཀྱི་དོད་ཐུབ་ཚང་བའི་གནད་ཀྱིས་
ཡིན་གྱི། ཅི་འདོད་གང་འདོད་དུ་བླ་མའི་བྱིན་རླབས་རྐྱང་པར་བརྟེན་ནས་བྱུང་བ་མིན་
པ་གོ་བར་གྱིས་ཤིག
༡༽གསང་སྔགས་ལུགས་ལ་བླ་མ་རྣམ་པར་དམིགས་བསལ་གྱི་གོ་ཐོབ་ཆེན་པོ་ཞིག་
ཡོད་པ་བདེན། བླ་མས་ཐབས་ཁྱད་པར་བ་བསྟན་པ་ལྟར་ཉམས་སུ་བླངས་ན། མཆོག་གི་
དངོས་གྲུབ་ལག་ཏུ་སྟེར་བ་དང་ཆ་འདྲ་བའི་དགེ་མཚན་བླ་མེད་ལྡན་པ་དང་། ཆོ་གའི་
ནུས་པ་དང་། སློབ་མའི་རྒྱུད་དག་པ་དང་། བླ་མའི་ཐབས་བསྟན་པ་གསུམ་ནང་འཛོམས་
ཚེ། སྡུག་བསྔལ་སེལ་བ་ལའང་མདོ་ལུགས་དང་བསྡུར་ན་ཕྱག་གིས་སེལ་བ་དང་འདྲ་
བའི་མྱུར་ཁྱད་དང་། ཐབས་ཁྱད་པར་བ་དེའི་དབང་གིས་སློབ་མ་རང་གི་སྣང་བ་འགྱུར་
བར་མ་ཟད། བླ་མའི་ཐུགས་རྒྱུད་ཀྱི་རྟོགས་པ་དེ་ཉིད་སློབ་མའི་རྒྱུད་ལ་འཕོས་པ་ལྟར་ལྟ་
251

ལོག་རྟོག་ཕྱིར་ཟློག
བ་རྟོགས་པའི་ཡེ་ཤེས་རང་རྒྱུད་དུ་མྱུར་བར་སྐྱེ་བའི་ཁྱད་ཤིན་ཏུ་ཆེ་བས་ཡིན། དེ་དག་
ཐམས་ཅད་ཐབས་ཁྱད་པར་བ་སྣ་ཚོགས་པའི་དབང་གིས་ཡིན་པར་བཤད་པ་ལས།
གཞན་སློབ་མའི་སྡུག་བསྔལ་བླ་མས་བཙན་ཐབས་ཀྱི་སྒོ་ནས་སྤོང་ཐབས་ཤིག་གང་
དུའང་བཤད་མེད།
དེ་བས། ཚུལ་གསུམ་སྒྲོན་མེ་ལས། "དོན་གཅིག་ན་ཡང་མ་རྨོངས་དང་། །ཐབས་མང་
དཀའ་བ་མེད་པ་དང༌། །དབང་པོ་རྣོན་པོའི་དབང་བྱས་པས། །སྔགས་ཀྱི་ཐེག་པ་ཁྱད་པར་
འཕགས། །"ཞེས་སོགས་གསུངས་པ་རེད། བྱེད་པ་པོའི་སྒྲ་སྦྱར་བའང་དེའི་ཆ་ནས་ཡིན་པ་
གོ་བར་གྱིས།
༢༽བླ་མའི་ངོ་བོ་གདོད་མ་ནས་ལྷ་རུ་དག་པ་འབའ་ཞིག་ཡིན་པས་ཡུལ་གཉན་པའི་
གནད་ཀྱིས་རེད། དེ་ཡང་ཕྱིན་ཅི་ལོག་གི་བསླད་པ་དང་བྲལ་བའི་འཕགས་པ་རྣམས་
ཀྱིས་དག་པར་གཟིགས་པ་ལྟར། གནས་ལུགས་དཔྱོད་པའི་རིགས་ཤེས་ཀྱིས་རྙེད་དེ་
བཞག་པ་ཡིན་གྱི། རང་གར་སྨྲས་པ་ཙམ་ག་ལ་ཡིན། བདེན་པར་མི་འཇུ་ཚེ། རྒྱུད་བླ་མ་
ལས།“རྒྱུ་གཅིག་པ་དང་ཡིག་འབྲུའི་ཚུལ། །བྱིན་གྱིས་བརླབ་དང་མངོན་གསུམ་པར། །རབ་
ཏུ་རྟོགས་པ་རྣམ་བཞི་ཡིས། །ཐམས་ཅད་མངོན་རྫོགས་རྒྱལ་པོ་ཆེ། །"ཞེས་གསུངས་པའི་
གཏན་ཚིགས་དག་གིས་དཔྱོད་དང་གོ་བ་ནམ་ལངས་ཉི་ཤར་འདྲ་ཞིག་འཆར་རྒྱུ་ཡོད་
ངེས་ཡིན།
དེ་འདྲ་ཡིན་པའི་གནད་ཀྱིས། ངེས་སྒྲོན་ལས “གདོད་ནས་ལྷ་རུ་དག་པ་ལ། །གནས་
ལུགས་དཔྱད་པས་ཀྱང་མི་གནོད། །"ཅེས་གསུངས་པ་རེད། "བླ་མ་མི་རུ་བཟུང་ན། །བྱིན་
རླབས་ཆུ་ལས་མི་འབྱུང་། །"ཞེས་པ་ལྟར་མོས་གུས་དང་དད་པ་རྩད་ནས་མེད་ཚེ། བྱིན་
རླབས་དང་ཐུགས་རྗེ་གཏན་ནས་འཇུག་མི་སྲིད་དེ། མདོ་ལས། “དད་པ་མེད་པའི་མི་རྣམས་
ལ། །དཀར་པོའི་ཆོས་ནི་མི་འབྱུང་སྟེ། །ས་བོན་མེ་ཡིས་ཚིག་པ་ལ། །མྱུ་གུ་སྔོན་པོ་ཇི་བཞིན་ནོ། །"ཞེས་
དང༌། ཨོ་རྒྱན་རིན་པོ་ཆེའི་ཞལ་ནས། "ཡིད་ཁྱེད་ཤེས་ཀྱིས་དད་པས་བྱིན་རླབས་འཇུག །བློ་ཐེ་
252

གསང་སྔགས་ཀྱི་བླ་སློབ་དང་དམ་ཚིག་ལ་དཔྱད་པ།
ཚོམ་དང་བྲལ་ན་ཅི་བསམ་འགྲུབ། །"ཅེས་གསུངས་པས་སོ། །རྒྱུ་འབྲས་ཀྱི་འགྲོ་ལུགས་གང་
ཡང་མི་བརྒྱུད་པར་བྱིན་རླབས་ཙམ་ཡང་འཇུག་པ་མེད་ན། གནད་དོན་ཡོད་ཚད་བླ་
མའི་བྱིན་རླབས་རྐྱང་པ་ལ་བརྟེན་ནས་ཐག་གཅོད་ཐུབ་པར་ཁས་ལེན་ས་ཨེ་རེད། ལག་
པ་བྲང་ཁར་བཞག་སྟེ་ཐུགས་བསམ་ཐོངས་དང་། རིག་པ་རྣལ་དུ་ཕབ་སྟེ་མནོ་བསམ་
བཞེས་ཤིག
གསང་སྔགས་ལུགས་ཀྱི་བླ་མ།
ཚ།༽ གསང་སྔགས་ལུགས་ཀྱི་བླ་མ་ལ་མཚན་ཉིད་གང་ཡང་ཚང་མི་དགོས་ཏེ། སློབ་མས་འཇོན་
ན་ཁྱི་སོ་ལའང་རིང་བསྲེལ་འཁྲུངས་པ་ཡིན། ཞེས་ཟེར།
ར།༽ ཁོང་གིས་འདི་ཚོ་གསང་སྔགས་ཀྱི་རྒྱུད་སྡེ་རིན་པོ་ཆེ་རྣམས་དཔང་དུ་བཞག་
ནས་བཤད་པ་ཡིན་ཞེས་ཁ་ཕོ་བསྒྲགས་འདུག་པས། ཕྲན་གྱིས་ཀྱང༌། རྒྱུད་གཞུང་འགའ་
རེ་ལ་གཞི་བཅོལ་ཏེ་མོལ་ན་འདོད་ཡོད།
དོན་ངོ་མར། གསང་ལུགས་ཀྱི་བླ་མར་མཚན་ཉིད་དང་ཡོན་ཏན་གང་ཡང་འཛོམས་
མི་དགོས་ཚེ། མི་ལོ་བཅུ་གཉིས་ཀྱི་རིང་ལ་བླ་སློབ་བརྟག་དཔྱད་བྱས་ཏེ། སློབ་མས་
མཚན་ཉིད་མི་ལྡན་པའི་བླ་མ་དོར་ཞིང་མཚན་ཉིད་ལྡན་པའི་བླ་མ་བརྟེན་དགོས་ཚུལ་
དང་། བླ་མས་མཚན་ཉིད་མི་ལྡན་པའི་སློབ་མ་དོར་ཞིང་མཚན་ཉིད་ལྡན་པའི་སློབ་མ་
རྗེས་སུ་འཛིན་དགོས་ཚུལ་གྱི་རྣམ་གཞག་གསུངས་དོན་ཨེ་ཡོད་གཟུ་བོར་སོམས་ཤིག
དྲང་བོར་དཔྱོད་ཅིག
མཚན་ཉིད་ཚང་བའི་བླ་མ། ཨ་ཏི་བཀོད་པ་ཆེན་པོ་ལས། "མཁས་ཤིང་བྱ་བ་བྲལ་བ་
དང༌། །ཆོས་ཉིད་དོན་ལ་ཚད་ཕེབས་དང་། །འདོད་པའི་དོན་ལ་རྨོངས་པ་མེད། །གསང་
སྔགས་བླ་མའི་མཚན་ཉིད་དོ། །"ཞེས་དང་། ཨོ་རྒྱན་རིན་པོ་ཆེའི་ཞལ་ནས། "སྤྱིར་ཐེག་པ་
ཆེན་པོའི་ཚིག་དོན་ལག་ལེན་གསུམ་མཁས་པ། བསྐྱེད་རྫོགས་བཟླས་བརྗོད་ལྟ་སྒོམ་སྤྱོད་
གསུམ། གཞི་ལམ་འབྲས་གསུམ་ལ་རྟགས་དང་དྲོད་ཐོབ་པ། རང་དོན་ཉམས་སུ་ལེན་
253

ལོག་རྟོག་ཕྱིར་ཟློག
ཞིང་སྒྲུབ་པ་ལ་བརྩོན་པ། གཞན་དོན་ཁྲིད་ལ་མཁས་ཤིང་ཐུགས་རྗེ་ཆེ་བ། ཐུགས་
དགོངས་རྟོགས་པ་དང་ལྡན་པ། ཐུགས་རབ་དག་སྣང་དང་ཐུགས་རྗེ་འཛིན་པ། ཚེ་
འདིའི་སྣང་ཤེས་དོར་ནས་ཕྱི་མ་དོན་དུ་གཉེར་བ། བརྒྱུད་པའི་བྱིན་རླབས་ཡོད་ཅིང་།
ལག་ལེན་ཡོན་ཏན་དང་ལྡན་པ་དེ་ཡིད་བཞིན་ནོར་བུ་ལྟ་བུ་ཡིན་པས་བསྟེན་པར་བྱའོ། །"ཞེས་
སོགས་གསུངས་པ་ལྟར་རེད།
མཚན་ཉིད་མི་ལྡན་པའི་བླ་མ། རྒྱུད་རང་ཤར་ལས། "མི་ཤེས་ང་རྒྱལ་ཆེན་པོ་དང་། །བློ་
རྨོངས་ཚིག་ཕྱིར་འབྲེང་པ་དང་། །གསང་སྔགས་དོན་ལ་མི་དགོངས་དང་། །གཞན་གྱི་ཞེ་
གཅོད་ཁེངས་ཚིག་དང་། ། ལོག་པའི་ལམ་དུ་ཞུགས་པ་དང༌། །དབང་གི་དཀྱིལ་འཁོར་
ཞལ་མ་མཐོང་། །དམ་ཚིག་འཆལ་བར་གྱུར་པ་དང་། །དྲིས་པ་དག་ལ་ལན་མི་འདེབས། །ཐོས་
ཆུང་ང་རྒྱལ་ཆེ་བ་སྟེ། །སློབ་དཔོན་མ་བརྟགས་སློབ་མའི་བདུད། །"ཅེས་དང་།
ཨོ་རྒྱན་རིན་པོ་ཆེའི་ཞལ་ནས། "ཐོས་རྒྱ་ཆུང་ལ་ང་རྒྱལ་ཆེ་བ། བླུན་རྨོངས་ཚིག་ལ་
སྲེད་ཅིང་ཁེངས་སེམས་ཆེ་བ། ཤེས་རབ་ཆུང་ཞིང་དོན་ལ་རྨོངས་པ། བསྐྱེད་རྫོགས་དོན་
ལ་གཡེལ་ཞིང་ལག་ལེན་རྡུགས་པ། བདག་འཛིན་ཆེ་ཞིང་ཐུགས་རྗེ་ཆུང་བ། དག་སྣང་
ཆུང་ལ་ལོག་ལྟ་ཆེ་བ། མཁྱེན་པ་ཆུང་ཞིང་ཕྱོགས་ཆ་ཆེ་བའི་བླ་མ་དེ་བསྟེན་ན་ཕོང་བར་
འགྱུར་བས་སྤང་བར་བྱའོ། ། "ཞེས་གསུངས་པ་འདི་ལ་ལྟོས།
གཞུང་ལུགས་ལ་བློ་ཅུང་ཙམ་འབྲེལ་འདྲིས་ཡོད་མཁན་ཞིག་ཡིན་ཕྱིན་ལུང་དོན་ནི་
ལུང་ཚིག་ལ་བལྟས་ཙམ་གྱིས་ཤེས་ནུས་པས་འགྲེལ་བཤད་ཀྱི་ངལ་བ་བསྟེན་པར་མི་
བྱའོ།། གསང་སྔགས་ཀྱི་གཞུང་ལ་ལྟ་མྱོང་མཁན་ཞིག་ཡིན་ཕྱིན་རྒྱུན་ཤེས་རགས་པ་འདི་
ཚོ་ལ་མགོ་རྨོངས་འཐེབ་མི་སྲིད་དོ། །
གསང་སྔགས་ལུགས་ཀྱི་སློབ་མ།
གསང་སྔགས་ལུགས་ཀྱི་སློབ་མ་ལ་ཡོན་ཏན་གང་ཡང་འཛོམས་མི་དགོས་ཏེ། གླེན་དད་
དཔེ་མེད་ཅིག་ཡོད་ན་དེ་ག་རང་གིས་འགྲིག་པ་ཡིན། ཞེས་ཟེར།
254

གསང་སྔགས་ཀྱི་བླ་སློབ་དང་དམ་ཚིག་ལ་དཔྱད་པ།
ར།༽ གསང་སྔགས་ཀྱི་གཞུང་ལ་ཆ་རྒྱུས་ཕྲན་བུ་རེ་དང༌། ཤེས་རྟོགས་ཅུང་ཙམ་རེ་
ཡོད་ཕྱིན་གཏམ་འདི་ཚོ་སྙིང་པོ་སྤུ་ཙམ་མེད་པ་ཤེས་ནུས་པས། རྒྱུད་ལུང་མང་པོ་དྲངས་
ཏེ་མཚང་འབྲུ་བྱེད་པར་དགོས་པ་ཆུང་ངོ་། ། འོག་གི་ལུང་ཚིག་རེ་ཟུང་དྲངས་པ་དེ་ཚོ་ག་
ལེར་ཚར་གཅིག་གཉིས་ཤིག་ཀློགས་དང༌། དེ་ཙམ་གྱིས་བདེན་རྫུན་གྱི་འཁྲི་ཐག་བཅད་
དེ་ཡིད་ཆེས་ཀྱི་འོད་སྣང་རྒྱས་ངེས།
མཚན་ཉིད་ཚང་བའི་སློབ་མ། རྒྱུད་རང་ཤར་ལས། "དད་པའི་སྟོབས་དང་བརྩོན་
འགྲུས་ཆེ། །ཤེས་རབ་ཆེ་ཞིང་འཛིན་ཆགས་མེད། །ཕུ་དུད་ཆེ་ཞིང་གསང་སྔགས་སྤྱོད། །རྟོག་
མེད་སེམས་ལ་གཡེང་བ་མེད། །དམ་ཚིག་ལྡན་ཞིང་སྒྲུབ་ལ་བརྩོན། །བྲེང་ངེ་དུང་ངེ་བརྩེ་
གདུང་ཅན། །ལྷང་ངེ་ལྷན་ནེ་སྒོམ་ལ་སྤྱོད། ། སློབ་དཔོན་གསུང་པ་ཇི་བཞིན་སྤྱོད། །དམ་
ཚིག་འཆལ་བར་མི་གཏོང་ཞིང༌། །སྤྱོད་ལས་གཞན་དང་མཐུན་པར་སྤྱོད། །གུས་པའི་ཚུལ་
གྱིས་སེམས་དང་ཞིང་། །ཚིག་གཅིག་བསྟན་པའང་རྗེས་སུ་འཛིན། །རང་གི་དོན་ལ་དེ་
བཞིན་སྤྱོད། །གསང་བ་གཉེར་གཏད་ཐུབ་པར་བྱེད། །རྡོ་རྗེའི་དོན་ལས་མི་འདའ་ཞིང་། །
ཐོས་པ་ཆེ་བའི་གང་ཟག་བརྟེན། །རང་གི་དོན་ལས་འདའ་བ་མེད། །དྲེགས་པའི་ཚིག་
མེད་འཇམ་པོར་སྨྲ། །ཕ་རོལ་སེམས་དང་མཐུན་པར་འཇུག །སློབ་དཔོན་དང་ནི་དེ་
བཞིན་གཤེགས། །ཁྱད་མེད་གཅིག་གི་ཚུལ་དུ་བྱེད། །དེ་ནི་སློབ་མའི་མཚན་ཉིད་དོ། །"ཞེས་
དང༌། རྡོ་རྗེ་སེམས་དཔའ་སྙིང་གི་མེ་ལོང་ལས། "ང་རྒྱལ་དྲེགས་མེད་ངང་གིས་ཤེས་པ་
དལ། །བཀའ་དྲིན་མི་གསོད་གསང་སྔགས་དོན་ལ་སྦྱོར། །ངེས་པར་དད་ལྡན་གཏོང་ཕོད་
ཕུན་སུམ་ཚོགས། །རྡོ་རྗེའི་དོན་ལྡན་གསང་སྔགས་སྣོད་དུ་གསུངས། །"ཞེས་གསུངས་པ་
ལྟར་རེད།
མཚན་ཉིད་མི་ལྡན་པའི་སློབ་མ། རྒྱུད་རང་ཤར་ལས། “བཀུར་སྟི་ཕུ་དུད་མི་བྱེད་ཅིང་།
་། །གསང་
སྔགས་འཆོལ་བར་སྤྱོད་པ་དང་། །རིགས་རྒྱུད་མེད་ཅིང་ངང་རྒྱུད་མེད། །ཤེས་རབ་ཆུང་པར་
གྱུར་པ་དང་། །བཀའ་དྲིན་ཁྱད་དུ་གསོད་པ་དང་། །རང་གི་རིགས་རྒྱུད་བརྗོད་པ་དང་། །ལུས་
255

ལོག་རྟོག་ཕྱིར་ཟློག
ལ་རྒྱན་བཟང་འདོགས་པ་དང་། །དོན་མེད་འཆལ་བར་གྱུར་པ་སྟེ། །སློབ་མ་མ་བརྟགས་
སློབ་དཔོན་དགྲ། །"ཞེས་དང་། རྡོ་རྗེ་སེམས་དཔའ་སྙིང་གི་མེ་ལོང་ལས། "མི་ཤེས་ང་རྒྱལ་
ཆེ་ཞིང་བླུན་རྨོངས་གཅམ་བུ་ཅན། །ང་རྒྱལ་དྲེགས་ཚིག་སྨྲ་ཞིང་མཆེད་ལ་རས་ཆོད་བྱེད། །ངོ་
ཚ་མེད་ཅིང་ཁྲེལ་མེད་བག་འཛེམ་མེད། །གསང་སྔགས་སྣོན་མིན་གང་ཟག་སྤང་བར་བྱ། །"ཞེས་
གསུངས་པ་ལྟར་རེད།
སྔགས་གཞུང་དག་ཏུ་བླ་སློབ་ཀྱི་མཚན་ཉིད་གསལ་ཐིང་ངེར་
གསུངས་ཡོད་ཀྱང་། ད་དུང་མིག་བཙུམས་ཏེ་རིག་གཞུང་ལ་སྙོན་བཏང་བ་འདིས་སྐུ་
ཞབས་ཁོང་གི་སྒལ་ཚིགས་ཀྱི་སྲ་མཁྲེགས་དང༌། དཔྱོད་ཤེས་ཀྱི་ཟབ་ཚད་ལ་ཐིག་རིས་
གསལ་བོར་བཏབ་ཡོད་པ་གོ་བར་གྱིས་ཤིག
སྔགས་ལུགས་ཀྱི་བླ་མའི་འགན་ཁུར།
གསང་སྔགས་ལུགས་ཀྱི་བླ་མ་ཚོས་འགན་ཁུར་གང་ཡང་ལེན་མི་དགོས་ཏེ། རང་སྣང་གང་
ཤར་དང་། · ཅི་དྲན་གང་འདོད་གནང་ནས་བཞུགས་ཆོག ཅེས་